ખાણમાંથી સોનું કાઢવું આટલું મુશ્કેલ કેમ હોય છે?\nકેટલાક નિષ્ણાતોનું માનવું છે કે આપણે સોનું કાઢવાની ટોચમર્યાદા સુધી પહોંચી ગયા છીએ અને હવે સોનાના ઉત્પાદનમાં સતત ઘટાડો નોંધાશે, જ્યાં સુધી તેને ખોદી કાઢવાનું કામ સંપૂર્ણપણે બંધ ન થઈ જાય.

રોગચાળાના કારણે સોનાના ભાવમાં જોરદાર વધારો થયો છે. તેથી સોનાનું ખાણકામ કરવાના પ્રોજેક્ટ અંગે નવેસરથી ઉત્સાહનો સંચાર થયો છે. તેના કારણે ઍમેઝોનનાં જંગલોમાં ગેરકાયદે ખાણકામના મામલામાં વધારો થયો છે.

સોનાના ભાવમાં ભલે ઉછાળો આવ્યો હોય, પરંતુ તેની માગમાં કોઈ ઘટાડો નથી થયો. સીએફઆરએ ઇક્વિટી રિસર્ચના નિષ્ણાત મૅટ મિલરનું માનવું છે કે સોનાની અત્યારે જેટલી માગ છે તેટલી અગાઉ ક્યારેય જોવા મળી નહોતી.

સીએફઆરએ મુજબ વિશ્વમાંથી મળી આવતા કુલ સોનાનો લગભગ અડધો હિસ્સો ઝવેરાત બનાવવા માટે વપરાય છે.

તેમાં એ હિસ્સો સામેલ નથી જે હજુ જમીનમાં ધરબાયેલો છે. બાકી રહેલા અડધા સોનામાંથી એક ચતુર્થાંશ સોનું દુનિયાભરની કેન્દ્રિય બૅન્કોના નિયંત્રણ હેઠળ છે. જ્યારે બાકીનું સોનું રોકાણકારો અથવા ખાનગી કંપનીઓ દ્વારા ઉપયોગ કરવામાં આવે છે.

 સોનું - વિશ્વસનીય સંપત્તિ

મિલરનું કહેવું છે કે કોવિડ-19ના કારણે આખી દુનિયાની અર્થવ્યવસ્થા હચમચી ગઈ છે. અમેરિકન ડૉલરથી લઈને રૂપિયા સુધીનાં ચલણ નબળાં પડ્યાં છે.

લગભગ તમામ દેશોની સરકારી તિજોરીનો મોટો હિસ્સો રોગચાળાને નિયંત્રણમાં રાખવા માટે ખર્ચ થઈ રહ્યો છે. ચલણના છાપકામ માટે જંગી રકમ ઉધાર લેવામાં આવી રહી છે.

જાણકારોનું કહેવું છે કે આ કારણથી જ કરન્સીનું મૂલ્ય વધારે અસ્થિર થઈ ગયું છે. બીજી તરફ રોકાણકારો સોનાને ભરોસાપાત્ર સંપત્તિ ગણે છે.

કોરોના રોગચાળાએ ખાણમાંથી સોનાને બહાર કાઢવાના કામને પણ અસર કરી છે. નજીકના ભવિષ્યમાં તેનો પુરવઠો વધવાની શક્યતા પણ નથી.

મિલરનું કહેવું છે કે સોનાની માગ હજુ આવી જ રીતે વધતી રહેશે અને બજારમાં અત્યારે જે સોનું આવે છે તેમાંથી મોટા ભાગનું રિસાઇકલ થયેલું છે.

મિલર તો ત્યાં સુધી કહે છે કે આગામી સમયમાં રિસાઇકલ કરવામાં આવેલાં જૂનાં ઘરેણાં, સોનાના સિક્કા અને ઇલેક્ટ્રિકલ ઉપકરણોના સર્કિટ બૉર્ડમાં ઉપયોગ થતાં થોડાં-ઘણાં સોનાંનો પણ આ ધાતુના મહત્ત્વપૂર્ણ સ્રોત તરીકે ઉપયોગ થવા લાગશે.

સીએફઆરએ મુજબ છેલ્લાં 20 વર્ષોમાં સોનાનો જેટલો પુરવઠો મળ્યો છે તેનો 30 ટકા હિસ્સો રિસાઇક્લિંગમાંથી જ આવ્યો છે.

ખાણકામનો વિરોધ

સોનાના રિસાઇક્લિંગમાં કેટલાંક ઝેરી રસાયણોનો ઉપયોગ થાય છે જે પર્યાવરણ માટે અત્યંત જોખમી છે. છતાં તે ખાણકામ દ્વારા...\n\ntl;dr:
કોરોના વાઇરસની મહામારી દરમિયાન સોનાના ભાવ આસમાને પહોંચી ગયા. સોનાના ભાવમાં અચાનક અભૂતપૂર્વ ઉછાળો આવ્યો. વર્લ્ડ ગોલ્ડ કાઉન્સિલ મુજબ ગયા વર્ષે સોનાના ઉત્પાદનમાં વૈશ્વિક સ્તરે એક ટકાનો ઘટાડો નોંધાયો છે. આ દાયકામાં આ પહેલો ઘટાડો છે.